open-index/open-wikipedia-markdown huggingface dataset:
Apgar test

mini|Virginia Apgar
**Apgar test** je test ocjene vitalnosti novorođenčeta. Ustanovljen je od strane doktorice Virginia Apgar 1952. Ovo je veoma jednostavan test koji mjeri osnovne parametre kod novorođenčeta ocjenom od 0 do 2 koje se potom sabiraju i daju vrijednosti rangirane od 0 do 10.

## Parametri Apgar testa 
*boja kože
*srčani rad
*tonus mišića
*stepen očuvanosti refleksa
*pokušaj disanja

Koža može biti blijeda, cijanotična ili ružičasta, srčani rad gotovo odsutan, znatno ili lakše usporen sve do preko 100 otkucaja u minuti. Mišićni tonus može u potpunosti nedostajati ili biti znatno izražen. Refleksi mogu biti potpuno ugašeni, oslabljeni ili normalni. Vrijednost svakog od ovih znakova ocjenjuje se pojedinačno ocjenom 0; 1 ili 2, a ukupan zbir svih ocjena se sabira, dajući uvid u stanje novorođenčeta.

## Vrijednosti Apgar testa 
Vrijednosti apgar testa su rangirane od 0 do 10 gdje je od 0 do 3 ocjena novorođenčeta rođenog u teškoj asfiksiji, od 4 do 6 vrijednost kod novorođenčeta sa slabije izraženim znacima asfiksije i od 7 do 9 znači vrlo lake depresije kod novorođenčeta, a 10 je optimalna vrijednost.

## Značaj Apgar testa 
Iako nema apsolutnu vrijednost jer se stanje novorođenčeta po rođenju može naglo promijeniti na bolje ili na gore, Apgar test je odličan indikator stanja kod novorođenčeta.

## Također pogledajte 
*Porođaj
## Reference 
Kategorija:Medicina
Kategorija:Američki izumi
ZRVI

**ZRVI** je skraćenica za stručni časopis bizantologa koji ima puni naziv Zbornik radova Vizantološkog instituta.

ZRVI je stručni časopis historičara, posebno bizantologa u izdanju Vizantološkog instituta iz Beograda. Pokrenuo ga je Georgije Ostrogorski. Časopis objavljuje radove koji se pretežno kroz bizantsku izvornu građu bave pitanjem historije Bizanta i jugoistočne Evrope. Najviše su zastupljeni radovi koji obrađuju srednji vijek, odnosno doba Bizantskog carstva. Od poznatih historičara koji su pisali u ZRVI su Georgije Ostrogorski, Franjo Barišić, Božidar Ferjančić, Bariša Krekić, Sima Ćirković, Ljubomir Maksimović, Ivo Goldstein, Radivoj Radić, Tibor Živković i dr. Među tim radovima ima i onih koji su posvećeni historiji srednjovjekovne Bosne.

## Vanjski linkovi 
* Vizantološki institut SANU https://web.archive.org/web/20080201052201/http://www.vi.sanu.ac.yu/
* http://scindeks.nb.rs/journaldetails.aspx?issn=0584-9888
* http://books.google.ba Zbornik_radova_Vizantološkog_instituta

Kategorija:Historiografija srednjovjekovne Bosne
Alternirajući konačni automat

U teoriji automata, **alternirajući konačni automat** (AKA) je nedeterministički konačni automat čije prijelaze dijelimo na egzistencijalne i univerzalne. Neka je *A* alternirajući automat:

* Za svaki prijelaz (q, a, q_1 \vee q_2), *A* nedeterministički odabire prijelaz trenutnog stanja u ili q_1 ili q_2 prilikom čitanja *a*.
* Za svaki prijelaz (q, a, q_1 \wedge q_2), *A* prelazi u stanja q_1 *i* q_2 prilikom čitanja *a*.

Uočite da zbog univerzalne kvantifikacije je slijed prijelaza predstavljen *stablom izvođenja* (engl. *run tree*). *A* prihvata riječ *w* ako *postoji* stablo nad *w* takvo da *svaki* put stabla završava u prihvatljivom stanju.

Osnovni teorem kaže da je svaki AKA istovjetan nedeterminističkom konačnom automatu (NKA) obavljanjem slične konstrukcije partitivnog skupa kao što se koristi prilikom konverzije NKA u deterministički konačni automat (DKA). Ova tehnika konstrukcije konvertira AKA sa *k* stanja u NKA sa najviše 2^k stanja.

Alternativni često korišteni model jest onaj u kojem su logičke (Booleove) kombinacije predstavljene kao *formule logike sudova*. Na primjer, pretpostavljajući da su kombinacije u disjunktivnoj normalnoj formi, pri čemu bi \{\{q_1\}\{q_2,q_3\}\} predstavljalo q_1 \vee (q_2 \wedge q_3) - stanje **tt** (*istina*) je predstavljeno sa \{\{\}\} u ovom slučaju, a stanje **ff** (*laž*) sa \emptyset.
Predstavljanje u obliku formuli je obično učinkovitije.

## Reference 
## Vanjski linkovi 
Kategorija:Teorija automata
Georgije Ostrogorski

**Georgije Ostrogorski** (Petrograd, 19. januara 1902 – Beograd, 24. oktobra 1976) bio je ruski historičar i bizantolog.

Rođen je u Petrogradu 2. januara 1902. godine. Doktorat iz bizantologije odbranio je u Parizu 1927. Predavao je na Univerzitetu u Breslavu, a 1933. prelazi u Beograd na Katedru za bizantologiju Filozofskog fakulteta Univerziteta u Beogradu. U početku kao honorarni saradnik, a od 1941. do 1973. predavao je historiju Bizantije kao redovni profesor.

Njegovom inicijativom 1948. osnovan je Bizantološki institut, na čijem se čelu nalazio sve do smrti. Georgije Ostrogorski riješio je niz problema iz bizantske historije. Najpoznatija njegova djela i radovi su: "Istorija Vizantije" (više izdanja i na više jezika), Pronija, Avtokrator i samodržac i dr. ("Sabrana dela Georgija Ostrogorskog", I-VI, Beograd 1969). Bio je član brojnih evropskih akademija. S pravom se ubraja među najpoznatije bizantologe 20. vijeka. Umro je u Beogradu 24. oktobra 1976.

## Literatura o Georgiju Ostrogorskom 
* Dragoslav Adamović, Georgije Ostrogorski (1902-1976), “Dragoslav Adamović, Razgovori sa savremenicima (Ko je na vas presudno uticao i zašto?)”, IRO ‘Privredna štampa’, Posebna izdanja, Beograd 1982, 258-261.
* Franjo Barišić, Akademik Georgije Ostrogorski kao organizator naučnih istraživanja, ZRVI 18, Beograd 1978, 281-285.
* Sima Ćirković, Akademik Georgije Ostrogorski u jugoslovenskoj istoriografiji, ZRVI 18, Beograd 1978, 278-281.
* Božidar Ferjančić, Akademik Georgije Ostrogorski u svetskoj bizantologiji, ZRVI 18, Beograd 1978, 269-274.
* Božidar Ferjančić, Bizantija iz Beograda (Deset godina od smrti Georgija Ostrogorskog 1902-1976), NIN, Beograd 2.11. 1986, 40-41.
* Božidar Ferjančić, Georgije Ostrogorski (1902-1976), Glas SANU 372, Odeljenje istorijskih nauka 8, Beograd 1993, 57-95.
* Božidar Ferjančić, Ostrogorski Georgije, “Enciklopedija srpske istoriografije (Priredili Sima Ćirković i Rade Mihaljčić)”, Knowledge, Beograd 1997, 548-550.
* Bogo Grafenauer, Georgije Ostrogorski (Petrograd 19.1. 1902-Beograd 24.10. 1976), Arheološki vestnik 29, Ljubljana 1978., 722-725.
* Hunger H., Georg Ostrogorsky, Österreische Akad. d. Wiss., Almanach für das Jahr 1977, 127 Jahrgang, Wien 1978, 539-544.
* Ivanka Nikolajević, Istraživanja Georgija Ostrogorskog o principima bizantijske umetnosti, ZRVI 18, Beograd 1978, 276-277.
* Srđan Pirivatrić, Georgije Ostrogorski, “Rusi bez Rusije – Srpski Rusi”, Beograd 1994, 179-188.
* Radivoj Radić, Ostrogorski Georgije, “Likovna enciklopedija Jugoslavije, 2 (K-Ren)”, JLZ Miroslav Krleža, Zagreb 1987, 518.
* Radivoj Radić, Georgije Ostrogorski i srpska bizantologija, “Ruska emigracija u srpskoj kulturi XX veka I”, Beograd 1994, 147-153.
* Ostrogorski Georgije, “Opća enciklopedija Jugoslovenskog Leksikografskog zavoda, 6 (Nih-Ras)”, JLZ, Zagreb 1980, 237.

## Reference
Kategorija:Ruski historičari
Kategorija:Srbijanski historičari
Kategorija:Članovi SANU
Los Angeles Clippers

**Los Angeles Clippers** je košarkaški klub, sjevernoameričke NBA lige, iz Los Angelesa, California. Uz Lakerse čine jedina dva kluba u NBA ligi koji igraju domaće utakmice u istom gradu.

## Domaće dvorane 
***Buffalo Memorial Auditorium** (1970-1978) 
***San Diego Sports Arena** (1978-1984)
***Los Angeles Memorial Sports Arena** (1984-1999)
***Staples Center** (1999-i dalje)

## Historija kluba 
## Bitni pojedinci 
### U Kući slavnih košarke
*11 Bob McAdoo, C, 1973-77 (Buffalo Braves)
*32 Bill Walton, C, 1979-85 (1979-84 i u  San Diego Clippersima)
*21 Dominique Wilkins, KB, 1994
*Jack Ramsay, trner, 1973-76 (Buffalo Braves)
* Elgin Baylor, general menadžer, 1986-i dalje
### Penzionisani brojevi 
Nijedan
### Ostali pojedinci 
*Brent Barry
*Ron Harper
*Marko Jarić
*Danny Manning
*Lamar Odom
*Glen Rice
*Dominique Wilkins

## Reference 
## Vanjski linkovi 
*Službena stranica  
*Foto historija San Diego Clippersa 

Kategorija:NBA klubovi
Kategorija:Košarkaški klubovi osnovani 1970.
Kategorija:Sport u Los Angelesu
Kategorija:Los Angeles Clippers
Album

**Album** je skup određenih zvučnih ili filmskih sadržaja koji se poslije dostavlja javnosti na nekom mediju. Najćešći način prodaje albuma je preko komercijalne distribucije, iako manji umjetnici često direktno prodaju svoje albume na koncertima ili web stranicama.

## Vrste albuma 
* Kompilacijski album
* Konceptni album
* Dupli album
* Raritetni album
* Koncertni album

## Također pogledajte 
* Extended Play
* Spisak muzičkih albuma

## Reference 
## Vanjski linkovi 
Kategorija:Film
Kategorija:Muzika
Ben (album)

**Ben** je drugi samostalni studijski album američkog pjevača Michaela Jacksona, koji je objavila izdavačka kuća Motown Records 4. augusta 1972. godine, dok je Jackson još bio član grupe *The Jackson 5*. Album je imao različit prijem kod tadašnje muzičke kritike. Međutim, bio je uspješniji na muzičkim top listama od Jacksonovog prethodnog studijskog albuma, dostigavši među prvih 10 na *Billboard 200* u Sjedinjenim Američkim Državama. Na međunarodnom planu, album je bio manje uspješan, dostigavši 12. mjesto u Kanadi, dok je bio među prvih 200 u Australiji i Francuskoj. Album je objavio jedan singl, Naslovna pjesma "Ben" uvrštena je na singl ploču, koja je bila komercijalno uspješna na muzičkim listama, zauzevši prvo mjesto na američkoj *Billboard Hot 100* i na australijskoj *ARIA* ljestvici, dajući Jacksonu njegov prvi singl broj jedan na domaćem i međunarodnom nivou. Tekst u ovoj pjesmi govori o jednom dječaku kojem je najbolji prijatelj pacov. Pjesma "Ben" također je bila među prvih 10 i u drugim zemljama širom svijeta, dok je "Everybody's Somebody's Fool" planirana da bude objavljena na drugoj singl ploči sa ovog albuma. Međutim, ovaj projekat je otkazan iz neutvrđenih razloga. Bila je korištena i u filmu pod nazivom Ben, koji je bio nominiran za Oskar za najbolju pjesmu. Dvije pjesme sa ovog studijskog albuma preuzete su 2009. godine i uvrštene na trostruki kompilacijski CD pod nazivom *"Hello World: The Motown Solo Collection"*.

## Spisak pjesama 
# "Ben" (Black/Scharf)
# "The Greatest Show on Earth" (Larson/Marcellino)
# "People Make the World Go Round" (Bell/Creed)
# "We've Got a Good Thing Going" (The Corporation)
# "Everybody's Somebody's Fool" (Adams/Hampton)
# "My Girl" (Robinson/White)
# "What Goes Around Comes Around" (Levinsky/Stokes/Meyers/Weatherspoon)
# "In Our Small Way" (Verdi/Yarian)
# "Shoo-Be-Doo-Be-Doo-Da-Day" (Cosby/Moy/Wonder)
# "You Can Cry On My Shoulder" (Gordy)

## Singlovi 
* Ben/You Can Cry On My Shoulder (juli, 1972)

## Izvori 
Kategorija:Albumi iz 1972.
Kategorija:Albumi Michaela Jacksona
HMRK Zrinjski Mostar

**HMRK Zrinjski Mostar** je rukometni klub iz Mostara, Bosna i Hercegovina.

## Historija
Klub je osnovan 21. decembra 1992. Klub je u to vrijeme djelovao kao zajednički, kako u muškoj, tako i u ženskoj konkurenciji, a prvi zvaničan nastup u zabilježio je 16. oktobra 1994. Igrači Zrinjskog su igrali i za reprezentacije Bosne i Hercegovine i Hrvatske. Najveći klupski uspjeh je osvajanje Kupa BiH 2017.

## Uspjesi
* **Kup BiH**
****Datoteka:Cup Winner.png (1)**: 2016/17.

## Reference
## Vanjski linkovi 
*Službena stranica

Kategorija:Rukometni klubovi osnovani 1992.
Kategorija:Rukometni klubovi u Bosni i Hercegovini
Kategorija:Sport u Mostaru
Hazim Akmadžić

**Hazim Akmadžić**bio je bosanskohercegovački književnik. Svoju prvu knjigu, zbirku poezije "Grijeh pjesme", objavio je 1973. Za roman "Mimar" proglašen je najboljim autorom 2002. godine u BiH od strane Poslovne zajednice izdavača i knjižara BiH. Djela su mu prevođena na francuski, njemački, engleski i turski jezik. Neke njegove knjige su obavezna lektira u osnovnim školama. Član je Društva pisaca Bosne i Hercegovine. Umro je 19. oktobra 2018. u Sarajevu.

## Djela 
Napisao je sljedeća djela:
* "Grijeh pjesme", poezija, 1973.
* "Dječak i ptica", radio-drama,1980.
* "Usamljeno pročelje", poezija,1981.
* "Zarobljeni vjetar", radio-drama, 1982.
* "Prijatelji", radio-drama, 1982
* "Tiše, probudit ćeš Ivana", tv-drama, 1983.
* "Gola slika", poezija, 1988.
* "U zemlju ukopan", poezija,1990.
* "Zelene beretke", publicistika, 1993.
* "Zelene beretke", dokumentarni tv-film, 1993.
* "Mors mortis", priče, 1997.
* "Kristalni predak", poezija, 1997.
* "Izabrane pjesme", poezija, 1998.
* "Zločin je zaboraviti zločin", publicistika, (sa Zilhadom Ključaninom) 1998.
* "Tajna dvorske lude", pozorišna predstava, 1998.
* "Mislio sam da je mjesec žut", roman, 1999.
* "Tajna dvorske lude", roman, 2000.
* "Mala enciklopedija", priređivač, 2000.
* "Soneti", poezija, 2001.
* "Mimar", roman, 2002.
* "Gazi Husrev beg", roman, 2005.
* "Gazi Isa-beg" (roman) 2007.
* "ENDERUN & Na Drini ćuprija I-II", 2010.
* "Mimar", drugo izdanje, Connectum, Sarajevo, 2012.

## Reference 
Kategorija:Rođeni 1954.
Kategorija:Umrli 2018.
Kategorija:Biografije, Cazin
Kategorija:Bosanskohercegovački pisci
Abolicija

**Abolicija** (lat. abolere - uništiti, zatrti) predstavlja oslobađanje od krivičnog gonjenja lica za koje postoji osnovana sumnja da su počinioci krivičnog djela. Lice koje je obuhvaćeno abolicijom ne može se krivično goniti čak i ako postoji osnov za krivično gonjenje.

Abolicija također predstavlja i zabranu predhodnog ispitivanja osnova sumnje da je lice počinilo krivično djelo i zabranu njegovog izvođenja pred sud. Ako je krivični postupak protiv osobe obuhvaćene abolicijom prethodno pokrenut, on se obustavlja. Abolicija se može primijeniti sve dok ne bude donesena pravosnažna sudska odluka vezano za krivicu i kaznu. Čak ni osoba koja je obuhvaćena abolicijom ne može podnijeti zahtjev za pokretanje postupka protiv nje ako bi u tome imala svoj interes.

## Najčešća primjena 
U praksi ovaj postupak je veoma rijedak i najčešće se primjenjuje u slučajevima političkih krivičnih dijela, zatim ako je počinioc djela počinio u dalekoj prošlosti nakon čega je uspješno rehabilitiran, primjenjuje se na djela koja su učinjena pod specifičnim okolnostima i na djela čiji je počinioc strani državljanin ako postoje politički motivi za zabranu gonjenja.

Abolicija može biti i jedan od oblika amnestije.

## Poznate osobe na koje je primjenjena abolicija 
*Gerald Ford je devetog septembra 1974. donio odluku kojom se na bivšeg predsjednika Richarda Nixona primjenjuje  abolicija.

## Reference 
## Vanjski linkovi 
* Abolicija nuklearnog naoružanja, smrtne kazne 
* Abolicija nuklearnog naoružanja, smrtne kazne

Kategorija:Kriminalistika
Kategorija:Pravo
Concorde

**Concorde** je nadzvučni putnički avion. Drugi je model aviona ove namjene na svijetu koji je ušao u promet (prvi, sovjetski Tupoljev Tu-144 ubrzo je povučen iz prometa zbog nepouzdanosti).

250px|mini|Concorde 001, 2. marta 1969

Nastao je kao plod saradnje Francuske i Ujedinjenog Kraljevstva, odnosno firmi Aérospatiale i British Aerospace.

Prvi avion je poletio 2. marta 1969. iz Toulousea. U komercijalni promet ušao je 21. januara 1976. Proizvedeno je ukupno 4 prototipa i samo 16 serijskih primjeraka. Avione su u svojoj floti imale samo dvije firme, Air France i British Airways, nakon što su brojne narudžbe otkazane zbog naftne krize, problema s ograničenjem buke i pada sovjetskih nadzvučnih Tupoljeva. Nadzvučno komercijalno letenje bilo je preskupo za obične putnike, tako da je Concorde uglavnom bio omiljen među bogatima, odnosno onima koji su to mogli sebi priuštiti.

Jedina nesreća koju je Concorde imao se zbila 25. jula 2000,

## Tehnički podaci 
## Također pogledajte 
* Tupoljev Tu-144
* Boeing 2707

## Reference 
Kategorija:Air France–KLM
Kategorija:British Airways
Kategorija:Avioni BAC-a
Kategorija:Nadzvučni avioni
Kategorija:Putnički avioni
Airbus

[thumb|A 330-200 [Air Seychelles 2013]]
**Airbus** je evropski konzorcij u aerosvemirskoj industriji, osnovan 1970. godine. Dio je većeg evropskog koncerna "European Aeronautic Defence and Space Company" (EADS). Nastao je zajedničkom saradnjom Francuske, Ujedinjenog Kraljevstva, Njemačke i Španije. Sjedište se nalazi u Blagnac (Francuska).

## Modeli aviona 
* Airbus A300 (B1/B2/B4/600) Širokotrupni avion za duge linije
* A300-600ST Beluga Teretni avion
* A310 Širokotrupni avion za srednje i duge linije
* Airbus A320 familija:
** A318 Regionalni avion
** A319 Avion za kratke i srednje linije
** A320 Avion za kratke i srednje linije
** A321 Avion za srednje linije
* A330 (200/300) Širokotrupni avion za srednje i duge linije
* A340 (200/300/500/600) Širokotrpupni avion za duge i veoma duge linije
* A350 Širokotrpupni avion za duge linije male potrošnje goriva
* A380 Širokotrpupni avion za duge i veoma duge linije

## Također pogledajte 
* Boeing

## Reference 
## Vanjski linkovi 
* Službena stranica Airbusa 

Kategorija:Avijacija
Kategorija:Avioni
Kategorija:Proizvođači aviona
Kategorija:Airbus
Music and Me

**Music and Me**. Pjesma Happy je soundtrack filma Lady Sings the Blues iz 1972.

## Lista pjesama 
# "With a Child's Heart" (Basemore/Cosby/Moy)
# "Up Again"
# "All The Things You Are" (Hamerstein/Kern)
# "Happy" (Legrand/Robinson)
# "Too Young"
# "Doggin' Around" (Agree)
# "Euphoria"
# "Morning Glow" (Schwartz)
# "Johnny Raven"
# "Music and Me" (Cannon/Fenceton/Larson/Marcellino)
## Singlovi 
With a Child's Heart/Morning Glow (April,1973)

Kategorija:Albumi iz 1973.
Kategorija:Albumi Michaela Jacksona
Ivaniš Vlatković

**Ivaniš Vlatković** (-1482/1483) vlastelin sa područja Huma.

Vojvoda Ivaniš Vlatković sin je Vlatka Jurjevića i starinom pripada čuvenoj lozi porodice Bogavčići-Radivojevići-Jurjevići-Vlatkovići. Njegova braća su kneževi Marko, Žarko, Radivoj, Bartol, Tadija i Andrija Vlatković. Njegova supruga je Katarina (-1494). Imali su kćerku ali njeno ime nije poznato. Posjedi Vlatkovića su u slivu donje Neretve.

Vojvoda Ivaniš Vlatković i njegova braća bili su u taboru Vladislava protiv njegovog oca hercega Stjepana Vukčića Kosače 50-ih 15. vijeka. Vlatkovići su primali provižun (provižiun) tribut od Dubrovčana.

Vlatkovići su bili knezovi u Zahumlju i vršili su razne službe na dvoru bosanskih kraljeva. Prije pada Bosne pod tursku vlast, zadnji bosanski kralj Stjepan Tomašević poslao je svoju ženu u Split. U njenoj pratnji nalazilo se nekoliko velikaša, a među njima i knez Ivaniš Vlatković. Radoje i Vukan Vlatković su unuci zahumskog kneza, koji je nakon dolaska u Hrvatsku nastavio rat s Turcima, zaustavivši se najprije u Klisu, a nakon pada Klisa odlazi u Senj. I potomci Ivaniša Vlatkovića su stekli brojne zasluge u ratovanju s Turcima, te će ta činjenica dovesti i do potvrde plemstva i grba Radoja i Vukana Vlatkovića.

Poznata su u svemu tri Ivaniševa pečata: jedan veći i dva manja. Sva tri pečata su grbovna, sa legendom na latinskom jeziku.

## Vanjski linkovi 
* http://books.google.ba Ivaniš Vlatković
*http://docs.google.com www.anubih.ba/almanac/almanac34/EsadKurtovic.pdf+Ivaniš+Vlatković
* http://docs.google.com; hrcak.srce.hr/: Ivaniš+Vlatković

## Reference 
Kategorija:Srednjovjekovna bosanska vlastela
Kategorija:Bogavčići - Radivojevići - Jurjevići - Vlatkovići
Kompanija

**Kompanija** je osnovni privredni subjekt (organizacija), koji se osniva radi sticanja dobiti. Ciljna funkcija kompanije je dobit (profit). Ovo karakteriše sve pravne forme kompanija. Kompanijama koja obavljaju djelatnost od opšteg interesa svojstveno je da, pored ove ciljne funkcije, mogu imati i sekundarnu ciljnu funkciju. Ona se sastoji u zadovoljavanju potreba korisnika usluga iz obavljanja ove djelatnosti. Nije isključeno da se kompanija osnivaju radi uštede troškova svojim osnivačima, bez obzira na to što Zakon o kompanijama izričito ne predviđa. U pitanju su: istraživanja tržišta, istraživanja nalazišta određenih rudnih sirovina, obavljanje određenih zajedničkih funkcija i slično.

Kompanija organizuju proizvodnju, nude na tržištima određene količine roba (gotovih proizvoda), nastojeći maksimiziranje svojih dobitaka. Kada odlučuju o proizvodnji ponudi, kompanija nastoje da svoje proizvode (usluge) prodaju po takvim cijenama, kako bi pokrili cijene koštanja (odnos ukupnih troškova proizvodnje i prometa po jedinici proizvoda) i ostvarili određeni iznos dobiti (na primjer, u vrijednosti 10% cijene koštanja). Kompanija se uzdržavaju od smanjivanja cijena, jer to mogu uraditi i konkurenti. Time mogu više izgubiti nego dobiti. Ovakvo ponašanje kompanija svojstveno je privredama sa izraženom konkurencijom i bez značajnih inflatornih i monoplističkih tendencija.

### Osnovna obilježja kompanija su: 
* Kompanija ima svoju ekonomiju;
* Ekonomiju ostvaruje u okruženju sa kojim je u permanentnoj komunikaciji
* Kompanija je složen, dinamički, ekonomski sistem
* Kompanija je poslovno-finansijski entitet, te se kao takav rukovodi, pre svega, poslovno-finansijskim ciljevima
* Procesima i pojavama u kompaniji upravlja kompetentan menadžment.

## Vanjski linkovi 
Kategorija:Kompanije
Andrija Vlatković

**Andrija Vlatković** (-1488), poznat i kao fra Augustin Vlatković, vojvoda Augustin Vlatković i Augustin Turcho.

Otac Andrije Vlatkovića je Vlatko Jurjević iz loze Bogavčići-Radivojevići-Jurjevići-Vlatkovići koja je imala posjede u slivu donje Neretve i pripadala najjačoj vlasteli na području Huma. Njegova braća su kneževi Marko, Žarko, Radivoj, Bartol, Tadija i vojvoda Ivaniš Vlatković.

Andrija Vlatković prišao je franjevcima, postao fra Augustin Vlatković i živio u samostanu. Kasnije je napustio samostan i pridružio se Kosačama u borbama za ostatke hercegove zemlje u ratu sa Osmanlijama. Nakon toga prešao je na stranu Osmanlija. U Dubrovniku se 1481. pojavljuje kao poslanik (poklisar) vojvode Ajas-bega. Pominjan je kao Augustin Turcho, što je po nekima pokazatelj da je prešao na islam. U tvrđavi Koš na ušću Neretve 1488. zarobljen je od strane ugarske vojske i ubijen.

Pečat Andrije (fra Augustina) Vlatkovića sačuvan je na dvije priznanice, obje izdate 19.IV.1488. godine.
Po osnovnoj kompoziciji slike i po veličini (promjer 2,9 cm) pečat je sličan Ivaniševom većem pečatu, sa ovim razlikama: čelenka se sastoji od dva pera; lozice koje izbijaju iz plašta sa obje strane grba nešto su bogatije i drugačije stilizirane nego na Ivaniševom pečatu; donji rub štita nije ravan nego razveden.
Legenda je pisana izrazito humanističkim kapitalom sa širokim slovima, i glasi: + AGVSTINI VLAT VOIVODE CHVMINI.

## Reference 
Kategorija:Srednjovjekovna bosanska vlastela
Kategorija:Bogavčići - Radivojevići - Jurjevići - Vlatkovići
Vakufnama

**Vakufnama** ili **vakfija** su isprave o zavještanju nekog dobra u vjerske, prosvjetne, zdravstvene, socijalne, saobraćajne i dobrotvorne svrhe.

Svaka takva zadužbina zove se vakuf, a njen osnivač vakif (zakladnik). Vakufname nam pružaju mogućnost ne samo da objasnimo instituciju vakufa, koja pretstavlja pitanje velikog značaja za izučavanje islamskog društva kako sa pravnog tako sa historijskog gledišta, nego nam one isto tako mogu poslužiti kao prvorazredni izvori za izučavanje mnogih drugih pitanja iz svih grana historije.

Prve orijentalno-islamske gradske objekte na bosanskom području podigao je Isa-beg Ishaković kao svoj vakuf, o čemu nam govori najstariji osmanlijski dokument u Bosni, vakufnama Isa-bega Ishakovića datirana između 1. februara i 3. marta 1462. godine (džumadel-ula 866). Original se nalazio u rukama Mustajbega Fadilpašića, a on ga je posudio Kosta Hormanu od kada mu se više ne zna za sudbinu. Sačuvalo se više prepisa ovog dokumenta.
alt=Vakufnama Isa-bega, sina Ishakova|mini|Vakufnama Isa-bega, sina Ishakova, prvog bosanskog krajišnika (1454-1463), utemeljitelja grada Sarajeva, Predstavlja najstariju vakufnamu na tlu Bosne.

Uloga institucije vakufa u osnivanju i razvoju gradova islamsko-orijentalnog tipa je nezamjenljiva. Kako je to u svojim radovima o ovoj temi istakao Adem Handžić ne radi se o stihiji nego o državnoj politici koja je podsticala visoke dostojanstvenike, krupne državne službenike sandžak-begove, vojvode, ćehaje i slične da iz svoje imovine ostavi zadužbinu koja će naseljima dati osnovne konture islamskog grada.

## Također pogledajte 
* Vakuf
* Vakif

## Reference 
Kategorija:Islam
Kategorija:Vakuf
Provižiun

**Provižiun** (Provižun) je tribut koji su Dubrovčani plaćali humskoj vlasteli braći Vlatkovićima i njihovim srodnicima.

U sukobu Dubrovnika sa hercegom Stjepanom Vukčićem Kosačom braća Vlatkovići i njihovi srodnici sa posjeda u slivu donje Neretve stali su na stranu Dubrovčana i za to im je obećan provižiun, dohodak u iznosu od 600 perpera dubrovačkih dinara. Sporazum je sklopljen 25. marta 1452.

U vrijeme stvaranja sporazuma to su bili braća vojvoda Ivaniš Vlatković, knez Marko Vlatković, knez Žarko Vlatković, knez Radivoj Vlatković, knez Bartol Vlatković, knez Tadija Vlatković, knez (kasnije vojvoda) Andrija Vlatković i dva rođaka knez Tomaš Nikolić (linijom loze od Nikole Jurjevića) i Pavle Petrović (linijom loze od Petra Pavlovića i Pavla Jurjevića).

Dubrovčani su isplaćivali provižiun Vlatkovićima i njihovim srodnicima do 1498.

## Reference 
## Vanjski linkovi 
Kategorija:Društvo srednjovjekovne Bosne
Tupoljev

**Tupoljev** (rus. *Туполев*), glavni i najstariji ruski proizvođač aviona, vojnih i onih za civilnu upotrebu. Osnovao ga je Andrej Tupoljev.

## Historija 
Avioni iz konstruktorskog biroa Tupoljev nosili su oznake ANT prije Drugog svjetskog rata, a odonda do danas svi Tupoljevljevi avioni imaju oznaku Tu. Prvi Tupoljevljev avion je bio jednosjed ANT-1 koji je izrađen na prijelomu 1922. i 1923. godine. Idući avion je imao oznaku ANT-2 i bio je prvi sovjetski avion potpuno metalne konstrukcije. Prvi putnički avion je bio ANT-9 koji je prvi put poletio 1929. godine a u upotrebu je ušao slijedeće godine.

## Popis Tupoljevljevih aviona 
### Putnički avioni 
* Tupoljev Tu-104
* Tupoljev Tu-114
* Tupoljev Tu-124
* Tupoljev Tu-134
* Tupoljev Tu-144
* Tupoljev Tu-154
* Tupoljev Tu-204
* Tupoljev Tu-214
* Tupoljev Tu-334

### Vojni avioni 
* Tupoljev Tu-14
* Tupoljev Tu-16
* Tupoljev Tu-95
* Tupoljev Tu-22
* Tupoljev Tu-22M
* Tupoljev Tu-126
* Tupoljev Tu-160

### Rani klipni avioni 
* Tupoljev ANT-4
* Tupoljev ANT-20 Maxim Gorky
* Tupoljev ANT-25
* Tupoljev Tu-2
* Tupoljev Tu-4
* Tupoljev Tu-10

## Vanjski linkovi 
* Službene stranice 

Kategorija:Proizvođači aviona
Nadzvučni putnički avion

mini|desno|x00px|Concorde
**Nadzvučni putnički avion** (eng. *Supersonic Transport*, **SST**) su avioni koji putuju nadzvučnom brzinom kako bi prevozili putnike i teret.

Dosada su letjela dva putnička nadzvučna aviona: Tu-144 i Concorde.
Prvi je počeo prevoziti putnike Concorde 1976., a onda Tu-144 1977.
Prvi je otišao u mirovinu Tu-144 1978., a onda Concorde 2003.
Danas nema putničkih nadzvučnih aviona, samo "stari" podzvučni.
Čemu tolika buka oko tog "nadzvučno"?

Evo jednostavnog primjera: Sa A-320 ili Boeingom 747 od Londona do New Yorka se putuje prosječnih 6,5 sati, pri čemu ovi navedeni avioni lete najvećom (podzvučnom) brzinom od oko 900 km/h.

Concordeu treba za tu udaljenost oko 3 sata, pri čemu on putuje najvećom (nadzvučnom) brzinom od 2,02 Macha.

## Vanjski linkovi
*Overview: Civil Engines Odlomak iz članka o tržištu civilnih motora, uključujući diskusiju o SST – August 2006
*Current Supersonic Flight Possibilities Today supersonic flights are possible in Military Jet Fighters only
*The Rise & Fall Of The SST on Vectorsite.net

Kategorija:Nadzvučni avioni
Kategorija:Britanski izumi
Kategorija:Francuski izumi
Kategorija:Sovjetski izumi
Marko Šunjić

**Marko Šunjić** (Mostar, 15. februar 1927 – Sarajevo, 30. mart 1998) bio je bosanskohercegovački historičar, medievalist i akademik ANU BiH.

Poslije završenog osnovnog i srednjeg obrazovanja studirao je historiju na Filozofskom fakultetu u Sarajevu. Diplomirao je 1955. Zaposlen na istom fakultetu na katedri srednji vijek kod akademika Ante Babića. Na matičnom fakultetu 1964. odbranio je doktorsku tezu pod nazivom *Uspostavljanje i organizacija mletačke vlasti u Dalmaciji u XV vijeku*. Prošao je sva fakultetska zvanja na predmetu Opća historija srednji vijek. Član Akademije nauka i umjetnosti Bosne i Hercegovine i Hrvatskog društva za znanost i umjetnost.
Bio je predsjednik Društva istoričara Bosne i Hercegovine, urednik historijskog časopisa Godišnjak Društva istoričara Bosne i Hercegovine i časopisa za kulturu Radovi Hrvatskog društva za znanost i umjetnost. Bio je član redakcija časopisa Prilozi Instituta za istoriju (Sarajevo), Pregled (Sarajevo), Most (Mostar).

Predmet proučavanja Marka Šunjića je historija Dalmacije i Bosne u srednjem vijeku i opće historije ranog srednjeg vijeka. Publikovao je četiri knjige i oko 100 naučnih i stručnih radova, prikaza i osvrta.

## Bibliografija 
*Dalmacija u XV. stoljeću, Svjetlost, Sarajevo 1967; 
*Hrestomatija izvora za opštu istoriju srednjeg vijeka, Svjetlost, Sarajevo 1980; 
*Bosna i Venecija (odnosi u XIV. i XV. st.), Hrvatsko kulturno društvo Napredak, Sarajevo 1996; 
*Narodi i države ranog srednjeg vijeka, Rabic, Sarajevo 2003.

## Dodatna literatura 
*Dubravko Lovrenović, Akademik Marko Šunjić (1927-1998) (In memoriam), Radovi Filozofskog fakulteta 12, Sarajevo 2000, 441-444; 
*Tomislav Išek, Marko Šunjić (15.II. 1927. – 30.3. 1998.), Radovi Hrvatskoga društva za znanost i umjetnost 6, Sarajevo (1998), 201-206.
* Esad Kurtović, Bibliografija radova akademika Marka Šunjića (1927-1998), „Spomenica akademika Marka Šunjića (1927-1998)“, Filozofski fakultet, Sarajevo 2010, 25-33. http://academia.edu/3682349/Bibliografija_radova_akademika_Marka_Sunjica_1927-1998_Spomenica_akademika_Marka_Sunjica_1927-1998_Filozofski_fakultet_Sarajevo_2010_25-33
* Esad Kurtović, Između Mostara i Sarajeva (Uz 75 godišnjicu rođenja i 4. godišnjicu smrti akademika Marka Šunjića), Most XXVII/151 (62), Mostar 2002, 80-82. http://www.academia.edu/3675574/Izmedu_Mostara_i_Sarajeva_Uz_75_godisnjicu_rodenja_i_4._godisnjicu_smrti_akademika_Marka_Sunjica_Most_XXVII_151_62_Mostar_2002_80-82

Kategorija:Bosanskohercegovački historičari
Kategorija:Članovi ANUBiH
Kategorija:Biografije, Mostar
Kategorija:Odsjek za historiju Filozofskog fakulteta u Sarajevu
Kategorija:Dekani Filozofskog fakulteta u Sarajevu
Kategorija:Rođeni 1927.
Kategorija:Umrli 1998.
Kategorija:Bivši studenti Univerziteta u Sarajevu
Bosanski sandžak

**Bosanski sandžak** () bio je jedan od sandžaka Osmanskog Carstva uspostavljen 1463. nakon pada Bosanskog Kraljevstva. Isa-beg Isaković bio je prvi sandžak-beg. U periodu između 1463. i 1580. bio je sastavni dio Rumelijskog ejaleta, a nakon što je Ferhat-paša Sokolović uspostavio Bosanski pašaluk 1580, Bosanski sandžak postao je njegova glavna pokrajina. Između 1864. i austrougarske okupacije 1878. bio je dio Bosanskog vilajeta, koji je naslijedio ejalet (pašaluk) nakon administrativnih reformi 1864. Iako je Bosanski vilajet zvanično bio dio Osmanskog Carstva sve do 1908, Bosanski sandžak efektivno je prestao postojati 1878.

## Administracija 
# Mehmed-beg Minetović, 1464.
# Isa-beg Isaković, 7. februara 1464. – 1470.
# Ajas-beg, 1470—1474.
# Sinan-beg, 1474.
# Arnaut Davud-beg, 1474–1475.
# Bali-beg Malkočević (), 1475–1477.  
# Skender paša, 1477–1479.
# Kodža Davud-paša, 1479–1480.
# Skender Paša, 1480–1482.
# Jahja-beg, 1482–1483.
# Ajas-beg, 1483–1484.
# Mehmed-beg Ishaković, 1484–1485.
# Sinan-beg, 1485–1490.
# Hadum Jakub-paša, 1490–1493.
# Jahja-paša, 1493–1495.
# Feriz-beg, 1495–1496 
# Skender-paša Mihajlović, 1498–1505.
# Feriz-beg, 1505–1512.
# Sinan-paša Borovinić, 1512–1513.
# Junuz-beg, 1513. – 14. aprila 1515.
# Mustafa-paša Skenderpašić, 14. oktobar 1515. – 17. april 1516.
# Gazi Hasan-beg, 17. aprila 1516. – 1517.
# Gazi Mehmed-beg Mihajlović (), 1517–1519.
# Gazi Bali-beg Jahjapašić, 1519. – 15. septembar 1521.
# Gazi Husrev-beg, 15. septembra 1521. – 1525.
# Gazi Hasan-beg, 1525–1526.
# Gazi Husrev-beg, 1526–1534 
# Ulama-paša, 1534–1536.
# Gazi Husrev-beg, 1536. – 18. juni 1541.
# Ulama-paša, 18. juna 1541. – 1547.
# Sofi Ali-beg, 1547–1549.
# Muhamed-han Zulkaderlu, 1549–1550.
# Hadim Ali-beg 1550–1551.
# Sufi Mehmed-paša, 1551–1553.
# Hadim Gazi Ali-paša, 1553.
# Malkoč-beg Dugalić, 1553–1554.
# Kara Osman-han, 1554–1555.
# Kara Mustafa-beg Sokolović, 1555–1557.
# Hamza-beg Biharović, 1557–1561.
# Hasan-beg Sokolović, 1561–1562.
# Sinan-beg Boljanić, 1562–1564.
# Mustafa-beg Sokolović, 1564–1566.
# Mehmed-beg Sokolović, 1566–1568.
# Ferhad-beg Desisalić, 1568. – 25. juni 1568.
# Mehmed-beg Sokolović, 25. juni 1568. – 1574.
# Gazi Ferhad-paša Sokolović (), 1574–1580.

## Reference 
Kategorija:Bosna i Hercegovina u Osmanskom Carstvu
Kategorija:15. vijek u Bosni i Hercegovini
Kategorija:16. vijek u Bosni i Hercegovini
Kategorija:17. vijek u Bosni i Hercegovini
Kategorija:18. vijek u Bosni i Hercegovini
Kategorija:19. vijek u Bosni i Hercegovini
Kategorija:Sandžaci Osmanskog Carstva u Evropi
Kategorija:Administrativna podjela Bosne i Hercegovine u Osmanskom Carstvu
Vuk Petković

**Vuk Petković** (1429-1435), je trgovac iz Pljevalja.

Mada sa rijetkim informacijama popraćen Vuk Petković je najpoznatiji trgovac sa područja Pljevalja u razvijenom srednjem vijeku. zabilježen je kroz kreditne ugovore u periodu 1429-1435. Bavio se trgovinom na relaciji Pljevlja – Dubrovnik. Zaduživao se kod Dubrovčana u robi (najčešće tkanine) i tu robu plasirao na pljevaljskom tržištu, uspijevajući da je preproda i ostvari na taj način zaradu. U Dubrovnik je nosio proizvode iz svoje sredine koje je prodavao na dubrovačkom tržištu.
Juna 1430. Vuk Petković (Vochus Petchouich de Pleuglia) se zadužuje kod dubrovačkog vlastelina Damjana Sorkočevića na iznos od 20 dukata a uz rok vraćanja kredita od jedan mjesec.

## Reference 
## Literatura 
* Esad Kurtović, Neki pokazatelji o poslovanju Vuka Petkovića, trgovca iz Pljevalja, Almanah 29-30, Podgorica 2005. http://www.academia.edu/3567165/Neki_pokazatelji_o_poslovanju_Vuka_Petkovica_trgovca_iz_Pljevalja_Almanah_29-30_Podgorica_2005

Kategorija:Ekonomija srednjovjekovne Bosne
Kategorija:Biografije, Pljevlja
Tupoljev Tu-154

[mini|300p|desno|[Tadžikistanski Tupoljev Tu-154]]

**Tupoljev TU-154** je putnički avion ruskog proizvođača Tupoljev namijenjen za let srednjeg dometa. Ukupno je izgrađen u oko 900 primjeraka, a uz Tupoljev Tu-134 najčešći je avion u ruskoj floti. Najnovija i najuspješnija modifikacija ovog aviona je Tu-154M.

## Karakteristike aviona (podaci za model Tu-154M) 
**Kapacitet**: 164 do 180 putnika

**Promjer trupa**: 3,8 m

**Dužina**: 48 m

**Raspon krila**: 37,5 m

**Visina**: 11,4 m

**Najveća težina pri uzlijetanju**: 104 t

**Nosivost**: 18 T

**Brzina krstarenja**: 850 - 900 km/h

**Domet**: 4000 km

**Prvi let Tu-154**: 1968.

**Prvi let Tu-154M**: 1984.

## Također pogledajte 
* Boeing 727

## Vanjski linkovi 
Službene stranice Tupoljev  

Kategorija:Avijacija
Kategorija:Avioni
Tupoljev Tu-134

[mini|desno|Tupoljev TU-134 [Savez Sovjetskih Socijalističkih Republika|sovjetske kompanije]]

**Tupoljev Tu-134** je putnički avion ruskog proizvođača Tupoljev namijenjen za let kratkog dometa. Ukupno je izgrađeno 852 aviona u verzijama TU-­134, T-U­134A, -TU­134B,- TU­134 UB­L, T-134sh.

## Karakteristike aviona (podaci za model TU-134A) 
**Kapacitet**: 76 putnika

**Promjer trupa**: 2,9 m

**Dužina**: 37,1 m

**Raspon krila**: 29 m

**Visina**: 9,02 m

**Max. težina pri uzlijetanju**: 47,6 T

**Nosivost**: 8,2 T

**Brzina krstarenja**: 850 - 900 km/h

**Domet**: 2000 km

**Prvi let TU-134**: 1963.

## Također pogledajte 
* BAC 1-11
* Boeing 727

## Vanjski linkovi 
* Službene stranice Tupoljev  

Kategorija:Avijacija
Kategorija:Sovjetski avioni
Suhoj

[mini|[Poljske zračne snage Su-22UM-3K "Fitter" (izvozna varijanta Su-17) na RIAT 2010]] 
mini|Povučen iz službe. Poljski Su-20 'Fitter' (izvozna verzija  Su-17)
[mini|[Indija|indijski Sukhoi Su-30MKI]]
[mini|[Ruski Vitezovi Sukhoi Su-27]]

**Suhoj** (ruski: *Сухой*) je veliki ruski proizvodač aviona. Kompanija je najpoznatija po svojim vojnim avionima, ali odnedavno se usmjerava i ka civilnoj avijaciji.
Kompanija je osnovana 1939. Osnovao ju je Pavel Suhoj, a tada je nosila naziv OKB-51 (ruski: *ОКБ-51*). Kasnije dobija ime po svom osnivaču:

### Vojni avioni: 
* Suhoj Su-2
* Suhoj Su-7
* Suhoj Su-9
* Suhoj Su-11
* Suhoj Su-15
* Suhoj Su-17
* Suhoj Su-20
* Suhoj Su-22
* Suhoj Su-24
* Suhoj Su-25
* Suhoj Su-27
* Suhoj Su-30
* Suhoj Su-33
* Suhoj Su-34
* Suhoj Su-35
* Suhoj Su-37
* Suhoj Su-39

### Putnički avioni: 
* Suhoj Su-26
* Suhoj Su-29
* Suhoj Su-31
* Suhoj Gulfstream S-21
* Suhoj S-80
* Suhoj RRJ (Suhoj Russian Regional Jet ili ruski: Российский Региональный Самолёт)

## Vanjski linkovi 
Kategorija:Avijacija
Kategorija:Avioni
Kategorija:Proizvođači aviona
Hades (stanje)

**Hades** je pojam iz islamske terminologije i općenito predstavlja nečisto stanje. Čistoća od nečistog stanja (hadesa) dijeli se na dvije vrste:
# Čistoća od manjeg nečistog stanja (to je stanje nakon obavljaja male ili velike nužde, isticanja krvi, gnoja i drugih nečisti iz organizma) a koja se postiže abdestom, (Ḥadath aṣghar (أصغر)) i
# Čistoća od većeg nečistog stanja (to je stanje nakon spolnog odnosa između supružnika, vrijeme hajza i nifasa) a koja se postiže kupanjem. (Ḥadath akbar (حدث أكبر))

;

## Reference 
## Vanjski linkovi 
* https://dzemat-helsingborg.se/wp-content/uploads/2020/01/Fikhu-l-ibadat-Mustafa-Su%C5%A1i%C4%87.pdf
* https://d1.islamhouse.com/data/bs/ih_books/chain/bs_Fikhu-s-sunne/bs_Fikhu_s_sunne_Knjiga_1_crno_bijelo.pdf

Kategorija:Islam
Suhoj Superdžet 100

thumb|Sukhoi Superjet 100 (Campeche, Meksiko)
**Suhoj RRJ** (RRJ - *Russian Regional Jet*, ili ruski: *Российский Региональный Самолёт*, u prijevodu: ruski regionalni avion), je porodica regionalnih mlažnjaka koju razvija Suhoj u saradnji sa *Boeingom*, *Iljušinom* i *Jakovljevom*. 

### Verzije 
Ova porodica aviona bi trebala imati tri verzije:
* *RRJ 60*
* *RRJ 75* i
* *RRJ 95*
Cifre iza skraćenice označavaju broj sjedišta.

Prvi prototip bi trebao poletiti 2007. godine. Suhoj planira s ovim avionima biti takmac prije svih programu "E-Jets" brazilskog EMBRAERa i C-seriji kanadskog Bombardiera.

Kompanije koje su već naručile ove avione su S7 Airlines, Počta Rosii (ruski poštanski servis) i UTair, dok se kao mogući kupci spominju još Aeroflot, Air France, Lufthansa i Iberia Airlines.

Datoteka:SSJ-100_bort3_1.jpg
Datoteka:SSJ-100_bort1_1.jpg
Datoteka:15-07-14-Suchoj-Superjet-100-RalfR-WMA 0556.jpg
Datoteka:SSJ-100_bort3_2.jpg
Datoteka:SSJ-100_board-004_1.jpg
Datoteka:SSJ-100_board-004_2.jpg
Datoteka:SSJ-100_board_004.ogv

## Vanjski linkovi 
Kategorija:Avijacija
Kategorija:Avioni
Kategorija:Suhoj
Bosanska Islamska Medicinska Asocijacija

**Bosanska Islamska Medicinska Asocijacija** (*BIMA*) je nevladino, neprofitabilno udruženje medicinskih radnika sa prostora Bosne i Hercegovine. Medicinska asocijacija BIMA osnovana je 1998. godine u Sarajevu. Znak udruženja je u formi kvadrata osnovice 25 mm, sastavljen od dva jednakostrana trougla od kojih je donji plave boje, a gornji žute i u sebi sadrži modificirani crtež dviju zmija oko igle. Znak je plave boje. Članovi BIMA-e su liječnici opće medicine, stomatolozi, medicinske sestre, farmaceuti, veterinari, studenti medicine i drugi. 

## Ciljevi i zadaci 
Ciljevi i zadaci udruženja su pružanje zdravstvene zaštite zdravstveno neosiguranim osobama, većinom izbjeglicama i povratnicima u BiH; distribucija hrane, obuće i odjeće za djecu i nemoćne; pregledi i tretman u udaljenim i siromašnim planinskim regijama; naučni i edukacioni rad te pomoć mladim medicinarima i studentima.
Do 2007. godine udruženje je obavilo 16.130 specijalističkih pregleda, 1.461 laboratorijskih analiza, 138 papa-briseva, 2.327 EKG snimanja i 1.007 veterinarskih pregleda. Pored toga, BIMA je pacijente obezbjedila i sa lijekovima (49.749) i naočalama (1186). Akcije su održane širom BiH, između ostalog u Banjoj Luci, Trebinju, Prnjavoru, Srebrenici, Ahmićima, Počitelju, Prijedoru, Zvorniku i dr.

## Kontakt info 
:Medicinska Asocijacija BIMA BiH
:tel. +387 33 537 869
:fax. +387 33 232 552
:Sarači 77
:71000 Sarajevo
:Bosna i Hercegovina

## Vanjski linkovi 
*Službena stranica udruženja 
 
Kategorija:Medicinske organizacije
Čistoća od stvarne nečisti

**Čistoća od stvarne nečisti** je pojam u islamu koji podrazumijeva čistoću tijela, odjeće i prostora u kojem musliman obavlja namaz. Ovo se smatra namaskim farzom

To je nečistoća koja ne smije biti na tijelu klanjača, njegovoj odjeći, niti na mjestu gdje obavlja namaz. Odjeća klanjača mora biti čista. Ako bi klanjao u obući čiji je đon nečist, namaz nije dozvoljen (tj. neispravan je), a ako bi ih izuo i stao na njih onda je dozvoljen. Mjesto na kojem se klanja također mora biti čisto. Minimimum je da bude čist prostor za stajanje, prostor  za dvije šake (prilikom sedžde), za dva koljena i za čelo.

Ako se namaz obavlja na dvjema spojenim prostirkama, čije je dno nečisto, a površina čista, namaz je ispravan, jer je klanjano na čistom mjestu. Također, dozvoljen je namaz na čvrstoj prostirci (npr. debelom tepihu), čija je gornja strana čista, a donja nečista, ako se vlaga nečistoće ne pojavi na gornjem dijelu, a ako dođe do pojave vlage (usljed nečistoće) namaz nije validan (nije dozvoljen, nije ispravan).

Kategorija:Namaski farzovi
Beli orlovi

**Beli orlovi** (), također poznati kao **Osvetnici** (), bili su srpska paravojna formacija povezana sa Srpskom narodnom obnovom (SNO) i Srpskom radikalnom strankom (SRS). Beli orlovi su učestvovali u vojnim akcijama u Hrvatskoj i Bosni i Hercegovini.

U optužnici MKSJ-a protiv Vojislava Šešelja 2003. godine, grupa se spominje kao navodna stranka u udruženom zločinačkom poduhvatu, u kojem je Vojislav Šešelj navodno učestvovao. U optužnici je grupa indetifikovana kao "dobrovoljačka jedinica koja uključuje četnike ili **Šešeljevce** (). Vojislav Šešelj je demantovao tvrdnje da je bio vođa ove formacije.

## Ratni zločini 
Paravojne jedinice odgovorne su za neke od najbrutalnijih aspekata "etničkog čišćenja". Dvije jedinice koje su igrale glavnu ulogu u kampanji "etničkog čišćenja" u BiH bili su "četnici" povezani sa Vojislavom Šešeljem i "Tigrovi" povezani sa Željkom Ražnatovićem (Arkan). Djelovale su u Republici Srbiji također. Šešeljevi sljedbenici navodno su vodili kampanje "etničkog čišćenja" protiv etničkih manjina u srpskim pokrajinama Vojvodini i na Kosovu.

– Izvještaj Komisije Ujedinjenih nacija o etničkom čišćenju u Bosni i HercegoviniSvjedočenje na Međunarodnom krivičnom sudu za ratne zločine ukazuje da su Bijeli orlovi odgovorni za niz zločina tokom rata u Bosni i Hercegovini i Hrvatskoj, uključujući: masakr u Voćinu, masakr u Višegradu, zločini u Foči, Gackom Mitar Vasiljević osuđen je na 15 godina zatvora. Bivši vođa, Milan Lukić, osuđen je na doživotnu kaznu za ratni zločin koji uključuje ubistva muškaraca, žene i djece.

## Također pogledajte 
* Rat u Bosni i Hercegovini
* Rat u Hrvatskoj

## Reference 
Kategorija:Rat u Bosni i Hercegovini
Kategorija:Srpske paravojne formacije
Kategorija:Rat u Hrvatskoj
Ilija Katić

**Ilija Katić** (rođen 20. jula 1945), bivši je jugoslavenski i bosanskohercegovački nogometaš i reprezentativac Jugoslavije.

Prve početke ima u "Mladosti iz Hasića. Godine 1962. dolazi u Borac iz Bosanskog Šamca gdje igra dvije sezone. Tu je proglašen najboljim igračem kluba prvih 100 godina njegovog postojanja. U drugoligaš "Slavoniju" iz Osijeka prelazi 1964. i vrlo brzo postaje najbolji strijelac, a dva puta biva proglašen za najboljeg centarfora Zapadne grupe 2. savezne lige. Godine 1967. prelazi u FK Partizan iz Beograda, gdje svoj uspon kruniše sa desetak nastupa za reprezentaciju Jugoslavije.

U sedamdesetim godinama karijeru nastavlja u švicarskom prvoligašu Zürich iz Züricha. Biva najboljim strijelcem švicarske prve lige i proglašen najboljim stranim fudbalerom u Švicarskoj. Proglašen je za počasnog građanina grada Züricha i dobija zlatni ključ grada.

Godine 1976. odigrao je jednu sezonu u Španiji za Burgos iz La Lige, a kasnije se vratio u Švicarsku i igrao za prvoligaške klubove Neuchâtel Xamax FCS i La Chaux-de-Fonds. Karijeru je završio u Lihtenštajnu gdje započinje trenersku karijeru.

## Reference 
Kategorija:Rođeni 1945.
Kategorija:Živi ljudi
Kategorija:Biografije, Šamac
Kategorija:Jugoslavenski nogometaši
Kategorija:Bosanskohercegovački nogometaši
Kategorija:Jugoslavenski nogometni treneri
Kategorija:Bosanskohercegovački nogometni treneri
Kategorija:Nogometaši Partizana
Kategorija:Nogometaši Züricha
Kategorija:Nogometaši Osijeka
Kategorija:Jugoslavenski nogometni reprezentativci
Mooreov automat

U teoriji računanja, **Mooreov automat** je konačni automat u kojem je izlazna funkcija pridružena isključivo trenutnom stanju automata, i ne ovisi o ulazu. Dijagram stanja za Mooreov automat uključuje izlazni znak (simbol) za svako stanje.
Uporedi sa Mealyevim automatom, u kojem je funkcija izlaza pridružena i stanju i ulaznom znaku, te na taj način preslikava *prijelaze* stroja na izlaz.

Ime **Mooreov automat** vuče korijen od svoga pronalazača: Edwarda F. Moorea, jednog od pionira konačnih automata, koji ih je prvi opisao u radu *Gedanken-experiments on Sequential Machines,* pp 129 – 153, Automata Studies, Annals of Mathematical Studies, no. 34, Princeton University Press, Princeton, N. J., 1956.

## Formalna definicija 
Mooreov automat se može definirati kao uređena šestorka:
{ S, *S*0, Σ, Λ, *T*, *G* } koju čine 
* konačan skup stanja ( *S* )
* početno (ili inicijalno) stanje *S*0 koje je element skupa (*S*)
* konačan skup ulaznih znakova (ulazna abeceda ( Σ )
* konačan skup izlaznih znakova (izlazna abeceda) ( Λ )
* funkcija prijelaza (*T* : *S* × Σ → *S*) koja preslikava trenutno stanje i ulazni znak u sljedeće stanje
* izlazna funkcija (*G* : *S* → Λ) koja preslikava svako stanje u znak izlazne abecede

Broj stanja u Mooreovom automatu će biti veći ili jednak broju stanja istovjetnog Mealyevog automata

## Također pogledajte 
* Mealyjev automat

## Reference 
## Vanjski linkovi 
Kategorija:Teorija automata
Boban Šimšić

**Boban Šimšić** (17. decembar 1967, Višegrad) ratni je zločinac kojeg je vrhovni sud BiH osudio za zločine protiv čovječnosti počinjene tokom 1992. i 1993. na području višegradske općine.

## Vanjski linkovi 
BIRN - Justice Report - a specialist reporting agency focusing on war crimes trials taking place before local courts in BiH; Simsic trial - https://web.archive.org/web/20070928134810/http://www.bim.ba/en/54/?tpid=45&tpl=95
*Optužnica Suda BiH protiv Bobana Šimšića
*Presuda Suda BiH

Kategorija:Biografije, Višegrad
Kategorija:Rođeni 1967.
Kategorija:Ratni zločinci u ratu u Bosni i Hercegovini
Lusaka

**Lusaka** je glavni grad Zambije.

Nalazi se u blizini rijeke Kafue, pritoka Zambezija, nadmorske visine oko 1 300 m, ct. 650 000. Tu je razvijena industrija traktora, hemijska, tekstilna, obuće, prehrambena, cementa, duhana i drugo. Tu se nalazi univerzitet osnovan godine 1965, visoke škole, pozorište itd.

Željezničkom prugom Tan-Zam dugom 1.860 km, povezana je sa Dar es Salaamom u Tanzaniji, na obali Indijskog okeana. Tu se nalazi i aerodrom. U blizini je hidroelektrana na rijeci Kafue, jačine 900 MW.

## Historija 
Grad je osnovan godine 1910.

Od 1931. do 1964. bio je administrativni centar britanskog protektorata Sjeverna Rodezija, a od 1964. je zambijski glavni grad.

Lusaka je bila mjesto održavanja III konferencija nesvrstanih zemalja 8-10. septembra 1970.

## Reference 
## Vanjski linkovi 
* https://wikitravel.org/en/Lusaka

Kategorija:Glavni gradovi afričkih država
Kategorija:Geografija Zambije